પ્રેસિડેન્ટની ચુંટણી અમેરિકન નાગરિકો દ્વારા થયેલા વોટિંગના આધારે ઈલેક્ટોરલ વોટિંગથી કરવામાં આવે છે. અમેરિકન પ્રેસિડેન્ટ ઈલેક્શનની પ્રક્રિયા ઘણી જટિલ છે જેના માટે અલગ પોસ્ટ મુકવી પડશે. અમેરિકન પ્રેસિડેન્ટની સત્તાની મુદત ચાર વર્ષની હોય છે. પ્રેસિડેન્ટ પદ માટે કોઈપણ ઉમેદવાર (ચાર ચાર વર્ષની) બે ટર્મ્સ કરતાં વધુ ટર્મ્સ માટે ચુંટણીમાં ઉભો રહી નથી શકતો. પ્રેસિડેન્ટ પદનો ઉમેદવાર 35 વર્ષથી વધુ ઉંમરનો, અમેરિકન બોર્ન સીટીઝન અને અમેરિકામાં 14 વર્ષનો રહેવાસી હોવો જોઈએ.